বিধানসভায় অরবিন্দ কেজরিওয়ালের শক্তিপরীক্ষা ২ জানুয়ারি | Arvind Kejriwal to prove majority on January 2 - Bengali Oneindia
48 min ago অযোধ্যা মামলায় উভয় পক্ষেই সমাধানের সূত্রের প্রস্তাব জমা দিল আদালতে
বিধানসভায় অরবিন্দ কেজরিওয়ালের শক্তিপরীক্ষা ২ জানুয়ারি
| Updated: Sun, Dec 29, 2013, 16:12 [IST]
নয়াদিল্লি, ২৯ ডিসেম্বর: আগামী ২ জানুয়ারি বিধানসভায় শক্তির পরীক্ষা দেবেন অরবিন্দ কেজরিওয়াল। আমআদমি পার্টি সূত্রে এ কথা জানা গিয়েছে।
দিল্লি বিধানসভার আসনসংখ্যা ৭০টি। নিরঙ্কুশ গরিষ্ঠতা পেতে দরকার ৩৬টি আসন। কিন্তু, আমআদমি পার্টির ঝুলিতে রয়েছে ২৮টি আসন। ফলে, ৮টি আসন পাওয়া কংগ্রেস অরবিন্দ কেজরিওয়ালকে বাইরে থেকে সমর্থন করছে। আইন অনুযায়ী, এমন সংখ্যালঘু সরকারকে বিধানসভায় ভোটুাভুটি মারফত নিজের সংখ্যাগরিষ্ঠতার প্রমাণ দিতে হয়।
পয়লা জানুয়ারি থেকে শুরু হচ্ছে নবনির্বাচিত দিল্লি বিধানসভার অধিবেশন। চলবে ৭ জানুয়ারি পর্যন্ত। প্রথম দিনে সব বিধায়ক শপথ নেবেন। ২ জানুয়ারি শক্তি পরীক্ষায় কেজরিওয়ালরা পাশ করলে পরের দিনই নির্বাচিত হবেন স্পিকার এবং ডেপুটি স্পিকার। ৬ জানুয়ারি বিধানসভার অধিবেশনে ভাষণ দিতে আসবেন উপরাজ্যপাল নাজিব জঙ্গ।
arvind kejriwal congress delhi assembly অরবিন্দ কেজরিওয়াল কংগ্রেস দিল্লি বিধানসভা
Arvind Kejriwal to prove majority on January 2